
Notat

Policy for telefoni ved UiO
UiO har i dag fasttelefoner for ansatte tilgjengelig på de fleste kontorene og UiO dekker i mindre grad innkjøp og bruk av mobiltelefoner for ansatte. Mange andre arbeidsplasser, inkludert institusjoner i UH-sektoren, har gått bort fra fasttelefoner og tilbyr i dag telefoni i Microsoft Teams og/eller mobiltelefoner til sine ansatte.
I dette notatet redegjøres det for behov for å endre UiOs policy for telefoni og IT-avdelingens anbefaling fremlegges til diskusjon.

Bakgrunn
Telefonitjenesten på UiO sørger for fasttelefon på kontoret, sentralbordfunksjoner, telefonsvarer mv. Bruk av telefonitjenesten har en kostnad på kr 397 000 for alle UiOs ansatte i 2024 (Erna sjekk riktig tall + om vi har inndeling i kjøp av utstyr/samtaleavgift). Av UiOs om lag 5 500 årsverk, dekker UiO i 2024 mobilbruk for ca 1 500 ansatte. Standardabonnement for 1 500 ansatte koster 1,8 mill kr per år og kjøp av mobiltelefon hvert 3 år til pris kr 10 000 gir en årlig kostnad for kjøp av mobiltelefon på 5 mill kr. Mange ansatte benytter abonnement som er utover standardabonnement og mange ansatte kjøper mobiltelefoner som koster over kr 10 000, slik at reelle kostnader er høyere. Dersom det anslås at UiO skal kjøpe mobiltelefoner til i tillegg 4 000 ansatte, med en pris på 10 000 kr og med utskiftning hvert 3 år, vil dette koste UiO/enhetene ved UiO samlet 13,3 mill kr i året i kjøp av mobiltelefoner og 4,8 mill kr i abonnement (kr 1 187 i standardabonnement). I tillegg vil det tilkomme kostnader for forvaltning, herunder oppfølging abonnement, EK-tjenester, evnt trekk av lønn mv, anslagsvis 6 årsverk for UiO. Se vedlegg for utregninger og anslag.  

Det gjøres oppmerksom på at ved innføring av to-faktorautentisering for mange av IT-tjenestene ved UiO, benytter mange ansatte mobiltelefonen for å gjennomføre autentiseringen av seg selv. 

I forbindelse med byggeprosjekter og omgjøring av lokaler, er det en problemstilling om UiO skal investere og tilrettelegge for fortsatt bruk av fasttelefoni som i dag. Dette vil være spesielt aktuelt og ha store konsekvenser for Livsvitenskapsbygget, men dette må tas hensyn til i alle mindre endringer/ombygginger. 

SIKT jobber for tiden med et nytt anbud for telefoni i sektoren. Anbud for telefoni forventes å gå ut i løpet av november 2024 og ny avtale vil være klar i løpet av februar 2025. Portering til eventuelt ny leverandør må være ferdig i god tid før sommeren. IT-avdelingen deltar sammen med ØVA, Innkjøpsseksjonen, i prosessen. I arbeidet med ny kravspesifikasjon for anskaffelsen har det kommet fram at UiO er den eneste som har nåværende tekniske løsning (basert på SIP-trunk). SIKT vil også legge ned tjenesten "SIKT sanntid", da de ikke lenger har ressurser eller kompetanse til å drive løsningen videre. Det er liten vilje til å betale for å drive dette videre da de aller fleste i UH-sektoren er over på telefoni i Teams og de som jobbet med sanntid i SIKT enten har sluttet eller jobber med andre ting/har ikke vedlikeholdt kompetansen sin. Denne beslutningen fikk IT-avdelingen vite om i begynnelsen av november 2024. 

Når SIKT sanntid legges ned blir dette et mye vanskeligere valg og uansett hvilken vei vi går vil det bli mye jobb frem mot portering. Det er tre hovedalternativer som er aktuelle:

1. Legge ned dagens telefonsystem og flytte alle tjenester
2. Hybrid løsning med noe i dagens system og noe i Teams
3. Beholde dagens telefonsystem

Det er ingen av alternativene som er som klart best, alle har både fordeler og ulemper. Kort oppsummert vil både løsning 2 og 3 kreve at vi selv setter opp en ny sip-trunk mot operatør. I følge de som gjorde dette i SIKT har dette vært en lang og ressurskrevende jobb med mye testing frem og tilbake før alt fungerte. IT-avdeling må øke bemanningen dersom dette skal gjennomføres hos oss. Løsning 1 vil kreve store mengder arbeid for å kartlegge alt som skal flyttes, hva som kan flyttes til Teams, hvilke andre eksterne tjenester vi eventuelt må kjøpe for å dekke behovene som i dag fylles av nåværende system og selve jobben med å flytte alle tjenestene og teste at alt virker. Denne jobben vil deles over flere seksjoner og kompetanseområder. Vi vet egentlig ikke nok i dag om vi klarer å finne alternativer til dagens løsninger som er like gode eller om vi må fire litt på kravene. Alt vi har i dag er spesialbygd etter våre behov. Teams krever A5 lisens for å bruke telefoni så alternativet kan utløse økte kostnader for UiO og MS365 teamet må oppbemannes for å overta telefoniansvaret. Vi har foreløpig ikke fått telefoni i Teams til å virke ordentlig. Ringing inn til brukere har fungert, ringing ut har fungert for noen, men ikke for andre. Dette ser nå ut til å være et problem hos SIKT og vi venter på svar fra dem. Se vedlegg for utdyping av alternativene.


Problemstilling
Hovedproblemstillingen i denne saken er at UiO snarest må ta stilling til valg av telefoniløsning.


Alternativer
 IT-avdelingen har vurdert følgende alternative løsninger:

A. Legge ned dagens telefonsystem og gjennomføre overgang til mobiltelefon for UiOs ansatte (og kan vi gjøre det for dørtelefoner/annet?)
B. Legge ned dagens telefonsystem og gjennomføre overgang til telefoni fra Teams for alle UiOs ansatte
C. Hybridløsning hvor vi legger ned dagens telefonsystem og gjennomfører overgang til mobiltelefon eller Teams for UiOs ansatte. Valg av mobiltelefon eller Teams gjøres av enheter/ledere utfra tjenstlig behov. Enhetene dekker selv kostnader til mobiltelefon og/eller økte lisenskostnader for Teams.
D. Beholde dagens telefonisystem


Anbefaling
IT-avdelingen anbefaler at xyz

Side 1 av 1


image1.png
UNIVERSITETET
I OSLO





image2.svg
                                                                                                                                                                                                                                                                                


